News Update: วงการเกมอาจเป็นรายต่อไป หุ้นเกมจีนถูกถล่ม Tencent -10% หลังสื่อรัฐบาลกล่าวหา "ฝิ่นดูดวิญญาณ" - FINNOMENA
ราคาหุ้น Tencent ปรับตัวลงมากถึง 10% ในวันที่ 3 ส.ค. หลังสำนักข่าวจากทางการจีนประณามเกมออนไลน์ว่าเป็น “ฝิ่นดูดวิญญาณ” หรือ “ยาเสพติดออนไลน์” ทำให้มีความกังวลว่าอุตสาหกรรมความบันเทิงออนไลน์จะเป็นรายต่อไปที่ถูกทางการจีนปราบปราม
9 ส.ค. 2564

ราคาหุ้น Tencent ปรับตัวลงมากถึง 10% ในวันที่ 3 ส.ค. หลังสำนักข่าวจากทางการจีนประณามเกมออนไลน์ว่าเป็น “ฝิ่นดูดวิญญาณ” หรือ “ยาเสพติดออนไลน์” ทำให้มีความกังวลว่าอุตสาหกรรมความบันเทิงออนไลน์จะเป็นรายต่อไปที่ถูกทางการจีนปราบปราม
หุ้นของบริษัทเกมคู่แข่งอย่าง NetEase และ XD ก็ถูกแรงเทขายเช่นกัน ในช่วงก่อนการซื้อขายของตลาดหุ้นฮ่องกง หลังจากที่สำนักข่าวซินหัว ได้ทำการวิพากษ์วิจารณ์รุนแรงต่ออุตสาหกรรมเกม
หนังสือพิมพ์ The Economic Information Daily รายงานว่า เด็กนักเรียนบางคนเล่น Tencent’s Honor of Kings เกมที่ได้รับความนิยมมากสุดในตอนนี้ ถึง 8 ชั่วโมงต่อวัน และเรียกร้องให้มีการควบคุมเวลาที่ใช้ไปกับเกมอย่างเข้มงวดขึ้น
รายงานดังกล่าวทำให้นักลงทุนตื่นตระอย่างหนัก หลังจากก่อนหน้านี้ทางการจีนมีการปราบปรามอุตสาหกรรมออนไลน์อย่างจริงจังจนทำให้เกิดแรงเทขายหุ้นจีนทั่วโลกกว่า 1 ล้านล้านดอลลาร์
สำนักข่าวซินหัวกล่าวว่า ไม่ควรมีอุตสาหกรรมหรือกีฬาที่รุ่งเรืองด้วยการทำลายกลุ่มคนทั้งรุ่น
ความกังวลนี้ลามไปถึงหุ้นเกมญี่ปุ่นเช่นกัน โดยหุ้นบริษัท Nexon ซึ่งมีรายได้จากจีนประมาณ 28% ปรับตัวลงถึง 8.1% สู่จุดต่ำสุดตั้งแต่ พ.ค. ปีที่ผ่านมา
วันที่ 27 ก.ค. Tencent ประกาศระงับการลงทะเบียนผู้ใช้ใหม่ในแอปพลิเคชัน WeChat ทำให้เกิดความกังวลเกี่ยวกับการปราบปรามของทางการจีนต่อผู้นำอุตสาหกรรมเกมอย่าง Tencent
ที่มา: Bloomberg
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
News Update
Tencent
ตลาดหุ้นจีน
หุ้นจีน
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA